|  |  |  |
| --- | --- | --- |
|  **Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α**up_2017_logo_gr.jpg  |  | ΣΧΟΛΗ ΕΠΙΣΤΗΜΩΝ ΥΓΕΙΑΣ**ΤΜΗΜΑ ΙΑΤΡΙΚΗΣ**ΓΡΑΜΜΑΤΕΙΑΤηλ.: 2610/969100-8, 969114, 969169E-mail: secretary@med.upatras.grWeb site: [www.med.upatras.gr](http://www.med.upatras.gr) |

**ΑΝΑΚΟΙΝΩΣΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΤΟΥ ΔΙΪΔΡΥΜΑΤΙΚΟΥ ΠρόγραμμαΤΟΣ Μεταπτυχιακών σπουδών**

**“Cell and Gene Therapies: from bench to bedside and Good Manufacturing PracticeS”**

Το Τμήμα Ιατρικής της Σχολής Επιστημών Υγείας του Πανεπιστημίου Πατρών και το Τμήμα Βιοϊατρικών Επιστημών του Πανεπιστημίου Δυτικής Αττικής ανακοινώνουν ότι από το ακαδημαϊκό έτος 2024-2025 πρόκειται να λειτουργήσει Διϊδρυματικό Πρόγραμμα Μεταπτυχιακών Σπουδών του Τμήματος Ιατρικής του Πανεπιστημίου Πατρών και του Τμήματος Βιοϊατρικών Επιστημών του Πανεπιστημίου Δυτικής Αττικής με τίτλο “Cell and Gene Therapies: from bench to bedside and Good Manufacturing Practices”, το οποίο ιδρύθηκε με την υπ’ αριθμ. 108/756/17994/4.6.2021 απόφαση (ΦΕΚ 2572/16.6.2021, τ.Β΄) και ισχύει, όπως ενεκρίθη από τη Σύγκλητο του Πανεπιστημίου Πατρών (αρ. συνεδρ. 185/1.4.2021) και τη Συνέλευση του Τμήματος Ιατρικής (αρ. έκτακτης συνεδρ. 793/22.3.2021) καθώς και από τη Σύγκλητο του Πανεπιστημίου Δυτικής Αττικής (αρ. συνεδρ. 4/18.3.2021) και τη Συνέλευση Τμήματος Βιοϊατρικών Επιστημών του Πανεπιστημίου Δυτικής Αττικής (αρ. συνεδρ. 3/12.3.2021).

Διέπεται από τις διατάξεις του Νόμου 4957/2022 (ΦΕΚ 141/ 21.7.2022/τ.Α’) όπως ισχύει, την υπ. αριθ. 46789/23.6.2023 (Β΄4272) απόφαση της Συγκλήτου του Πανεπιστημίου Πατρών περί έγκρισης Κανονισμού Προγραμμάτων Μεταπτυχιακών και Διδακτορικών Σπουδών του Πανεπιστημίου Πατρών, την υπ. αριθ. 65088/7.9.2023 (Β΄5468) απόφαση της Συγκλήτου του Πανεπιστημίου Πατρών περί έγκρισης του Εσωτερικού Κανονισμού του Πανεπιστημίου Πατρών (τροποποίηση, συμπλήρωση και διόρθωση Β΄779/2024) και την υπ. αριθ. 12214/16.2.2024 (ΦΕΚ 1339/26.2.2024/τ.Β’) απόφαση της Συγκλήτου του Πανεπιστημίου Πατρών με την οποία επικαιροποιήθηκε ο Κανονισμός του Δ.Π.Μ.Σ. “Cell and Gene Therapies: from bench to bedside and Good Manufacturing Practices” σύμφωνα με τις διατάξεις του ν. 4957/2022.

Το Δ.Π.Μ.Σ. απονέμει Δίπλωμα Μεταπτυχιακών Σπουδών (ΔΜΣ) με τίτλο “Cell and Gene Therapies: from bench to bedside and Good Manufacturing Practices”.

1. **Κατηγορίες Εισακτέων**

Στο Δ.Π.Μ.Σ. γίνονται δεκτοί κάτοχοι τίτλου πρώτου κύκλου σπουδών των ακόλουθων Τμημάτων/Σχολών της ημεδαπής ή ομοταγών ιδρυμάτων της αλλοδαπής: Ιατρικής, Φαρμακευτικής, Βιολογίας, Μοριακής Βιολογίας, Βιοϊατρικών Επιστημών, Χημείας, Βιοχημείας, Χημικών Μηχανικών, Ιατρικών Εργαστηρίων των Πανεπιστημίων της χώρας, καθώς και κάτοχοι ισότιμων και αντίστοιχων τίτλων σπουδών της ημεδαπής και αλλοδαπής, σύμφωνα με την κείμενη νομοθεσία.

Αίτηση δύναται να υποβάλουν και τελειόφοιτοι των ανωτέρω τμημάτων, υπό την προϋπόθεση ότι θα έχουν προσκομίσει Βεβαίωση Περάτωσης των Σπουδών τους το αργότερο μέχρι τον Σεπτέμβριο και πάντως πριν την ημερομηνία συνεδρίασης της Επιτροπής Προγράμματος Σπουδών για επικύρωση του πίνακα των επιτυχόντων. Στην περίπτωση αυτή αντίγραφο του πτυχίου ή του διπλώματός τους προσκομίζεται πριν από την ημερομηνία έναρξης του προγράμματος. Σε κάθε περίπτωση, οι επιλεγέντες θα πρέπει να προσκομίσουν όλα τα απαραίτητα δικαιολογητικά μέχρι τη λήξη των εγγραφών.

Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση περί κατοχής τίτλου σπουδών. Σε κάθε περίπτωση, οι επιλεγέντες θα πρέπει να προσκομίσουν αποδεικτικά έγγραφα ότι έχουν προβεί στις απαιτούμενες ενέργειες ώστε ο τίτλος τους και το αντίστοιχο Ίδρυμα πρόκειται να ενταχθούν στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, μέχρι την ολοκλήρωση της διάρκειας σπουδών τους. Σε διαφορετική περίπτωση γίνεται διαγραφή του φοιτητή, χωρίς να υπάρχει αξίωση από τον φοιτητή επιστροφής των χρημάτων που κατέθεσε και δεν χορηγείται καμία βεβαίωση.

1. **Αριθμός εισακτέων:**

Ο αριθμός των εισακτέων ορίζεται **κατ’ ανώτατο όριο** σε τριάντα (30) μεταπτυχιακούς φοιτητές**.**

1. **Γλώσσα διδασκαλία**

Τα μαθήματα διδάσκονται στην Αγγλική γλώσσα. Ως γλώσσα διδασκαλίας μπορεί να χρησιμοποιηθεί και η Ελληνική για μέρος μαθημάτων ή διαλέξεων και για τη διευκόλυνσητων προσκεκλημένων και Επισκεπτών Επιστημόνων Ιδρυμάτων της ημεδαπής

1. **Μέθοδος διδασκαλίας**

Η διδασκαλία των μαθημάτων γίνεται διά ζώσης για τα εργαστηριακά μαθήματα και με σύγχρονη εξ αποστάσεως εκπαίδευση για τα θεωρητικά (σε ποσοστό 20% του συνόλου των μαθημάτων του Προγράμματος Σπουδών, σύμφωνα με το άρθρο 80 παρ. 3 ιδ του ν. 4957/2022). Η χρήση μεθόδων ασύγχρονης εκπαίδευσης δεν μπορεί να υπερβαίνει το είκοσι πέντε τοις εκατό (25%) των πιστωτικών μονάδων του Δ.Π.Μ.Σ.

Τα πρακτικά μαθήματα θα γίνουν ανά μικρές ομάδες και θα διενεργούνται στα εργαστήρια του Τμήματος Βιοϊατρικών Επιστημών του ΠΑΔΑ, στα GMP εργαστήρια που στεγάζονται στο Τμήμα Ιατρικής του Πανεπιστημίου Πατρών καθώς και σε συνεργαζόμενα GMP εργαστήρια άλλων ιδρυμάτων ή εταιρειών βιοτεχνολογίας.

1. **Χρονική διάρκεια και τέλη φοίτησης:**

Η χρονική διάρκεια του ΔΠΜΣ ορίζεται σε δυο (2) ακαδημαϊκά εξάμηνα και προβλέπεται καταβολή τελών φοίτησης (δίδακτρα) συνολικής αξίας 4.000 € κατ΄ άτομο.

Τα δίδακτρα θα καταβάλλονται τμηματικά ως εξής: το 25% των διδάκτρων (ήτοι 1.000 ευρώ) κατατίθενται με την εισαγωγή και εγγραφή φοιτητών (προηγείται της εγγραφής), το 25% (ήτοι 1.000 ευρώ) με την έναρξη του πρώτου εξαμήνου και το υπόλοιπο 50% (ήτοι 2.000 ευρώ) στην έναρξη του δευτέρου εξαμήνου.

1. **Δικαιολογητικά υποψηφιότητας:**

Οι υποψήφιοι θα πρέπει να καταθέσουν στην Γραμματεία του Τμήματος Ιατρικής του Πανεπιστημίου Πατρών (Ισόγειο Κτιρίου Προκλινικών Λειτουργιών) ή να αποστείλουν:

* **ταχυδρομικώς (με συστημένη αποστολή)** στη διεύθυνση:

Πανεπιστήμιο Πατρών,

Γραμματεία Τμήματος Ιατρικής,

T.K. 26504, Ρίο, Πάτρα

**ή**

* **ηλεκτρονικά σε ένα ΕΝΙΑΙΟ έγγραφο pdf** στην ηλεκτρονική διεύθυνση: secretary@med.upatras.gr

**τα παρακάτω δικαιολογητικά:**

1. Αίτηση: χορηγείται ειδικό έντυπο από:
* Τη Γραμματεία του Τμήματος Ιατρικής του Πανεπιστημίου Πατρών ή την ιστοσελίδα του Τμήματος: [www.med.upatras.gr](http://www.med.upatras.gr)
* Τη Γραμματεία του Τμήματος Βιοϊατρικών Επιστημών του Πανεπιστημίου Δυτικής Αττικής ή την ιστοσελίδα του Τμήματος [https://bisc.uniwa.gr/](https://bisc.uniwa.gr/category/announcements/metaptychiaka)
* Την ιστοσελίδα του μεταπτυχιακού προγράμματος <https://mastercgt.com/>
1. Φωτοαντίγραφο αστυνομικής ταυτότητας.
2. Αντίγραφο πτυχίου ή Διπλώματος ή Βεβαίωση περάτωσης σπουδών.

Για πτυχιούχους Πανεπιστημίων της Αλλοδαπής:

* Πιστοποιητικό ισοτιμίας από τον Δ.Ο.Α.Τ.Α.Π. (**εφόσον υπάρχει**).
* Σε διαφορετική περίπτωση η αίτηση με τα απαιτούμενα δικαιολογητικά εξετάζεται με βάση τις διατάξεις του αρ. 304 του ν. 4957/2022.

Εφόσον ο τίτλος σπουδών από Πανεπιστήμιο της αλλοδαπής συμπεριλαμβάνεται στον κατάλογο του άρθρου 307 του ν. 4957/2022 που τηρεί και επικαιροποιεί ο Δ.Ο.Α.Τ.Α.Π. θα κατατεθεί βεβαίωση Τόπου Σπουδών, η οποία εκδίδεται και αποστέλλεται από το Πανεπιστήμιο της αλλοδαπής. Αποκλείονται αιτήσεις στις οποίες ως τόπος σπουδών ή μέρος αυτών βεβαιώνεται η ελληνική επικράτεια, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι. Για πτυχία ή/και Μεταπτυχιακά Διπλώματα από αναγνωρισμένα ιδρύματα της αλλοδαπής που συμπεριλαμβάνονται στο Μητρώο αναγνωρισμένων ιδρυμάτων και στο Μητρώο αναγνωρισμένων τύπων τίτλων του ΔΟΑΤΑΠ (αρ. 304 του Ν. 4957/2022) και που δεν έχουν αναγνωριστεί ως τίτλοι από το ΔΟΑΤΑΠ θα κατατίθενται και επιπλέον έγγραφα κατόπιν επικοινωνίας με την Γραμματεία του Τμήματος Ιατρικής

1. Πιστοποιητικό αναλυτικής βαθμολογίας.
2. Αντίγραφο πιστοποιητικού γνώσης της αγγλικής γλώσσας επιπέδου C1 Advanced η οποία πιστοποιείται (από Εκπαιδευτικό Ίδρυμα αγγλόφωνης χώρας ή αγγλόφωνου προγράμματος σπουδών, Κρατικό Πιστοποιητικό Γλωσσομάθειας αντίστοιχου επιπέδου, πιστοποιητικά αντίστοιχου επιπέδου άλλων φορέων (πανεπιστημίων ή μη) ανεξάρτητα από τη νομική τους μορφή, εφόσον είναι πιστοποιημένοι ή αναγνωρισμένοι από την αρμόδια αρχή της οικείας χώρας για να διενεργούν εξετάσεις και να χορηγούν πιστοποιητικά γνώσης της αγγλικής γλώσσας στο αντίστοιχο επίπεδο. Εάν δεν υπάρχει φορέας πιστοποίησης ή αναγνώρισης στην οικεία χώρα, απαιτείται βεβαίωση του αρμόδιου Υπουργείου ή της Πρεσβείας της χώρας στην Ελλάδα ότι τα πιστοποιητικά που χορηγούνται από τους παραπάνω φορείς σε τρίτους, οι οποίοι δεν έχουν ως μητρική γλώσσα την Αγγλική, είναι αποδεκτά σε δημόσιες υπηρεσίες της χώρας ως έγκυρα αποδεικτικά γνώσης της Αγγλικής γλώσσας στο αντίστοιχο επίπεδο. Ως οικεία χώρα νοείται η χώρα στην οποία η μητρική ή επίσημη γλώσσα είναι η Αγγλική. Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας.

Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η Επιτροπή Αξιολόγησης Υποψηφίων του ΠΜΣ, θα αποφασίζει για τον τρόπο εξέτασης των υποψηφίων προκειμένω να διαπιστώνεται η επάρκεια στην αγγλική γλώσσα.

1. Συμμετοχή σε επιστημονικές εκδηλώσεις (Σεμινάρια ή συνέδρια) και συμμετοχή σε επιστημονικές δημοσιεύσεις
2. Πιστοποιητικά συμμετοχής σε ερευνητικά προγράμματα, σχετικής εμπειρίας κ.λπ. (εφ' όσον υπάρχουν)
3. Λοιπά αποδεικτικά στοιχεία
4. Δύο συστατικές επιστολές (Οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου).
5. Σύντομο βιογραφικό σημείωμα, κατά το ευρωπαϊκό πρότυπο.
6. Τίτλος ειδικότητας ή βεβαίωση για τα χρόνια της ειδικότητας.

Θετικά θα συνυπολογίζεται η γνώση και δεύτερης ξένης γλώσσας.

Οι αιτήσεις και τα απαραίτητα δικαιολογητικά θα πρέπει να αποσταλούν, **το αργότερο στη Γραμματεία μέχρι και την 8η Σεπτεμβρίου 2024,**

* **ταχυδρομικώς (με συστημένη αποστολή)**, σε φάκελο με την ένδειξη: ***Αίτηση Υποψηφιότητας ΔΠΜΣ “Cell and Gene Therapies: from bench to bedside and Good Manufacturing Practices”*** στη Διεύθυνση: Πανεπιστήμιο Πατρών, Γραμματεία Τμήματος Ιατρικής, κτίριο Προκλινικών Λειτουργιών, Τ.Κ. 26504, Ρίο, Πάτρα

**ή**

* **ηλεκτρονικά σε ένα ΕΝΙΑΙΟ έγγραφο pdf** στην ηλεκτρονική διεύθυνση: secretary@med.upatras.gr

**Η αίτηση** για την εισαγωγή μεταπτυχιακών φοιτητών στο Δ.Π.Μ.Σ. θα πρέπει **να υποβληθεί και ηλεκτρονικά στη διεύθυνση:** [https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

**Η δικτυακή πύλη θα είναι ανοικτή έως και την 8η Σεπτεμβρίου 2024.**

1. **Επιλογή εισακτέων:**

Η επιλογή των μεταπτυχιακών φοιτητών γίνεται από την επιτροπή αξιολόγησης υποψηφίων (ΕΑΥ) με συνεκτίμηση των εξής κριτηρίων: το γενικό βαθμό του πτυχίου/διπλώματος, τη βαθμολογία στα προπτυχιακά μαθήματα που είναι σχετικά με το γνωστικό αντικείμενο του ΔΠΜΣ, την επίδοση σε Πτυχιακή εργασία, όπου αυτή προβλέπεται στο προπτυχιακό επίπεδο και την τυχούσα ερευνητική ή επαγγελματική εμπειρία του υποψηφίου σε αντίστοιχο τομέα ή σε συναφές αντικείμενο.

Η Επιτροπή Αξιολόγησης Υποψηφίων καταρτίζει πίνακα αξιολογικής σειράς των επιτυχόντων, ο οποίος επικυρώνεται από την Επιτροπή Προγράμματος Σπουδών, λαμβάνοντας υπόψη τα ακόλουθα κριτήρια επιλογής:

|  |  |  |
| --- | --- | --- |
| Α/Α | ΚΡΙΤΗΡΙΑ ΕΠΙΛΟΓΗΣ | ΜΟΡΙΑ ποσοστό επί τοις % |
| 1 | Βαθμός πτυχίου/διπλώματος  | 20 |
| 2 | Επίπεδο γνώσης της ξένης γλώσσας | 10 |
| 3 | Δημοσιεύσεις σε επιστημονικά περιοδικά, Ανακοινώσεις σε επιστημονικά συνέδρια | 5 |
| 4 | Κατοχή άλλων Μεταπτυχιακών Τίτλων Σπουδών | 10 |
| 5 | Συναφής επαγγελματική εμπειρία/Συνάφεια γνωστικού υποβάθρου | 20 |
| 6 | Συστατικές επιστολές | 5 |
| 7 | Συνέντευξη **(προβλέπεται να πραγματοποιηθεί στις 13 Σεπτεμβρίου 2024).** | 30 |
| ΣΥΝΟΛΟ | 100 % |

Επιλέγονται οι υποψήφιοι που θα συγκεντρώνουν την υψηλότερη συνολική βαθμολογία και μέχρι της κάλυψης του μέγιστου αριθμού εισακτέων του Προγράμματος.

1. **Απαλλαγή από τέλη φοίτησης**

Εγγεγραμμένοι φοιτητές στο Πρόγραμμα Μεταπτυχιακών Σπουδών δύνανται να φοιτούν δωρεάν, εφόσον πληρούν τα οικονομικά ή κοινωνικά κριτήρια, σύμφωνα με τις ισχύουσες διατάξεις του αρ. 86 του Ν. 4957/2022 (ΦΕΚ 141/τ.Α΄/21.7.2023). Προϋπόθεση για τη χορήγηση του δικαιώματος δωρεάν φοίτησης λόγω οικονομικών ή κοινωνικών κριτηρίων είναι η πλήρωση προϋποθέσεων αριστείας κατά τον πρώτο κύκλο σπουδών, που αντιστοιχεί κατ’ ελάχιστον στην κατοχή βαθμού ίσου ή ανώτερου του επτάμιση με άριστα στα δέκα (7,5/10), εφόσον η αξιολόγηση στον βασικό τίτλο σπουδών που προσκομίζεται για την εισαγωγή στο Δ.Π.Μ.Σ. έχει πραγματοποιηθεί σύμφωνα με τη δεκάβαθμη κλίμακα αξιολόγησης Ανώτατου Εκπαιδευτικού Ιδρύματος (Α.Ε.Ι.) της ημεδαπής, άλλως το κριτήριο αυτό εφαρμόζεται αναλογικά σύμφωνα με την εκάστοτε κλίμακα αξιολόγησης, εφόσον ο προσκομιζόμενος τίτλος σπουδών έχει χορηγηθεί από Ίδρυμα της αλλοδαπής.

Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντιστοιχεί στο τριάντα τοις εκατό (30%) του συνόλου των εγγεγραμμένων φοιτητών ανά ακαδημαϊκό έτος.

Δικαίωμα δωρεάν φοίτησης έχει ο φοιτητής του Δ.Π.Μ.Σ. εφόσον ισχύουν τα ακόλουθα κριτήρια:

α) ο μέσος όρος του αθροίσματος των φορολογητέων εισοδημάτων των δύο (2) τελευταίων οικονομικών ετών του συνόλου των μελών της οικογένειας του αιτούντος την απαλλαγή από τα τέλη φοίτησης, ήτοι του ίδιου του αιτούντος, των γονέων του, ανεξαρτήτως αν κάνουν κοινή ή χωριστή φορολογική δήλωση, και των αδελφών του έως είκοσι έξι (26) ετών, εφόσον είναι άγαμοι και έχουν ίδιο φορολογητέο εισόδημα κατά την έννοια του άρθρου 7 του ν. 4172/2013 (Α’ 167), δεν υπερβαίνει το εβδομήντα τοις εκατό (70%) του εθνικού διάμεσου διαθέσιμου ισοδύναμου εισοδήματος, σύμφωνα με τα πλέον πρόσφατα δημοσιευμένα στοιχεία της Ελληνικής Στατιστικής Αρχής (ΕΛ.ΣΤΑΤ.), αν ο αιτών δεν έχει συμπληρώσει το εικοστό έκτο (26ο) έτος της ηλικίας του και είναι άγαμος ή δεν έχει συνάψει σύμφωνο συμβίωσης,

β) ο μέσος όρος του ατομικού φορολογητέου εισοδήματός των δύο (2) τελευταίων οικονομικών ετών του αιτούντος δεν υπερβαίνει το εκατό τοις εκατό (100%) του εθνικού διάμεσου διαθέσιμου ισοδύναμου εισοδήματος, σύμφωνα με τα πλέον πρόσφατα δημοσιευμένα στοιχεία της ΕΛ.ΣΤΑΤ., αν ο αιτών έχει συμπληρώσει το 26ο έτος της ηλικίας του,

γ) ο μέσος όρος του αθροίσματος του φορολογητέου εισοδήματος των δύο (2) τελευταίων οικονομικών ετών του αιτούντος την απαλλαγή από τέλη φοίτησης και του ή της συζύγου ή συμβιούντος του, εφόσον είναι έγγαμος ή έχει συνάψει σύμφωνο συμβίωσης, ανεξαρτήτως αν υποβάλλουν κοινή ή χωριστή φορολογική δήλωση δεν υπερβαίνει το εκατό τοις εκατό (100%) του εθνικού διάμεσου διαθέσιμου ισοδύναμου εισοδήματος, σύμφωνα με τα πλέον πρόσφατα δημοσιευμένα στοιχεία της ΕΛ.ΣΤΑΤ.

δ) Αν ο αιτών την απαλλαγή δεν έχει συμπληρώσει το 26ο έτος της ηλικίας του και είναι τέκνο τρίτεκνης ή πολύτεκνης οικογένειας ή τέκνο άγαμου γονέα ή ορφανός τουλάχιστο από έναν (1) γονέα ή άτομο με αναπηρία ή μέλος νοικοκυριού με άτομο με αναπηρία δύναται να αιτηθεί την απαλλαγή κατά το ήμισυ (50%) από την υποχρέωση καταβολής τελών φοίτησης, εφόσον ο μέσος όρος στην παρ. α) της παρ.4 υπερβαίνει το εβδομήντα τοις εκατό (70%) και δεν υπερβαίνει το εκατό τοις εκατό (100%) του εθνικού διάμεσου διαθέσιμου ισοδύναμου εισοδήματος.

Η υποβολή των αιτήσεων για τη δωρεάν φοίτηση ανά Δ.Π.Μ.Σ. πραγματοποιείται μετά την ολοκλήρωση της διαδικασίας εισδοχής των φοιτητών στο Δ.Π.Μ.Σ και σε χρονικό διάστημα που θα ορίσει το ίδιο το ΔΠΜΣ. Η οικονομική κατάσταση των υποψηφίων σε καμία περίπτωση δεν αποτελεί λόγο μη επιλογής στο ΔΠΜΣ.

Η δυνατότητα απαλλαγής από την υποχρέωση καταβολής τελών φοίτησης παρέχεται αποκλειστικά για τη φοίτηση σε ένα (1) ΠΜΣ που οργανώνεται από Α.Ε.Ι. της ημεδαπής.

Το παρόν δεν εφαρμόζεται σε πολίτες τρίτων χωρών.

**ΠΛΗΡΟΦΟΡΙΕΣ:**

* 1. Πανεπιστήμιο Πατρών, Γραμματεία Τμήματος Ιατρικής, τηλ. 2610-969104, email: secretary@med.upatras.gr
	2. Στην ιστοσελίδα του προγράμματος: <https://mastercgt.com>
	3. Στην ιστοσελίδα του Τμήματος Ιατρικής του Πανεπιστημίου Πατρών: [www.med.upatras.gr](http://www.med.upatras.gr)
	4. Στην ιστοσελίδα του Τμήματος Βιοϊατρικών Επιστημών του Πανεπιστημίου Δυτικής Αττικής: <https://bisc.uniwa.gr>

**Ο Πρόεδρος του Τμήματος Ιατρικής**

**Γεώργιος Λ. Αντωνάκης**

**Καθηγητής**